CELEX: 62019TN0315
Language: mt
Date: 2019-05-22 00:00:00
Title: Kawża T-315/19: Rikors ippreżentat fit-22 ta’ Mejju 2019 — BT vs Il-Kummissjoni

22.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/35
            
         
      Rikors ippreżentat fit-22 ta’ Mejju 2019 — BT vs Il-Kummissjoni
      (Kawża T-315/19)
      (2019/C 246/37)
      Lingwa tal-kawża: il-Franċiż
      
         Partijiet
      
      
         Rikorrenti: BT (rappreżentant: J.-N. Louis, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-20 ta’ Lulju 2018 li tirrifjuta l-għoti tal-pensjoni tas-superstiti lir-rikorrenti;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv, huwa bbażat fuq l-illegalità tar-rekwiżit li t-talba ssir qabel ħames snin stabbilit fl-Artikolu 20 tal-Anness VIII tar-Regolamenti tal-Persunal tal-Uffiċjali tal-Unjoni Ewropea, peress li, minn naħa, joħloq diskriminazzjoni arbitrarjetà bejn l-uffiċjali li huma f’servizz attiv u l-uffiċjali ammessi għall-irtirar. Fit-tieni lok, ir-rikorrenti tqis li, filwaqt li l-kriterju ta’ perijodu minimu ta’ sena huwa adattat għall-ġlieda kontra ż-żwiġijiet frawdolenti, perijodu minimu ta’ ħames snin huwa arbitrarju, inadegwat u inġust. Fit-tielet lok, tali kundizzjoni tkun tali li teskludi inġustament mill-pensjoni tas-superstiti lill-konjuġi ta’ uffiċjal iddeċedut li madankollu hija marbuta bi pjan ta’ ħajja flimkien.
               
            
                  2.
               
               
                  It-tieni motiv, huwa bbażat fuq ksur tal-Artikolu 1d tar-Regolamenti tal-Persunal tal-Uffiċjali tal-Unjoni Ewropea.